open-index/open-wikipedia-markdown huggingface dataset:
Esfíncter

Un **esfíncter** (d'o griego antigo *σφῐγκτήρ sphinktḗr*) ye un musclo en forma circular u d'aniello que ubre u zarra un forato. Ye situato arredol d'o forato de dentrata u de salita de bellas cavidaz naturals y, en contrayer-se, lo zarra. O esfíncter permite o paso d'una substancia d'un organo a l'altro a a vegada que impide a suya tornata.

## Prencipals esfíncters
Beluns d'os esfíncters existents en o cuerpo humán son:

* **Esfíncter d'o cardias**. Tamién dito cardioesofagico. Desepara o estomago d'o esofago evitando que a bola alimentaria torne. No ye un verdadero esfíncter ya que no existe denguna estructura muscular que lo delimite. Ye mas bien un esfíncter fisiolochico: realiza a mesma función que un esfíncter anatomico, pero no por l'acción d'un musclo determinato, sino por a confluencia d'una serie de factors fisiolochicos como a presión interna, externa y atros.
* **[[Esfíncter pilorico]]**. Desepara o estomago d'o bodiello chicot. Impide que o quimo torne dimpués d'haver pasato a o bodiello chicot. Ye a estructura que conecta o colon sigmoides con o recto u bodiello cular y permite a salita cada 20 segundos d'os excrementos fecals en chicotas porcions ta que salgan de l'organismo. O estomago se vuida en 2 a 6 horas.
* **[[Esfíncter anal]]**. Ye formato por dos musclos concentricos, o musclo esfíncter externo de l'ano y o musclo esfíncter interno de l'ano.
* **[[Esfíncter de l'iris]]**. Tamién dito esfíncter pupilar. Ye o musclo que fa posible a contracción de l'iris d'o uello.

## Referencias
President d'Alcheria

O **president d'a Republica Alcheriana Democratica y Popular**, mas conoixito simplament como *president d'Alcheria*, ye o chefe d'estau u president d'Alcheria, estando o maximo representant d'o poder executivo en o país, amás d'estar o comandant en cabo de l'Exercito alcherián, estando un cargo establito dende a independencia d'o país en 1962.

Dende o 19 d'aviento de 2019, o president d'a Republica Alcheriana Democratica y Popular ye Abdelmadjid Tebboune.

## Veyer tamién
* Lista de presidents d'Alcheria.
* Primer ministro d'Alcheria.
* Eleccions en Alcheria.

## Vinclos externos
*  Sitio web oficial d'a d'a Republica Alcheriana Democratica y Popular
Lista de presidents d'Alcheria

Ista ye a lista d'os **[[President d'Alcheria|presidents d'Alcheria]]**, dende la formación d'o Gubierno Provisional d'a Republica d'Alcheria (GPRA) en O Caire en 1958 dica hue.

Un total de cinco personas han exerciu o cargo de president d'Alcheria (sin contar a los dos presidens d'o GPRA y los cuatre chefes d'estau interins). Amás, dos personas, Houari Boumédiène y Liamine Zéroual, han exerciu como chefe d'estau interín y president d'Alcheria.

## Lista de presidents
### Leyenda
Partius politicos :

### Gubierno Provisional d'a Republica d'Alcheria (1958-1962)

### Executivo provisional (1962)

### Republica Alcheriana Democratica y Popular (dende 1962)

## Linia temporal

## Se veiga tamién
* President d'Alcheria.

## Vinclos externos
Ida Lupino

**Ida Lupino**, naixita de Londres (Reino Uniu) o 4 de febrero de 1918 y muerta en Los Angeles (California, Estaus Unius) o 3 d'agosto de 1995, estió una actriz y directora cinematografica anglo-estausunidense, activa en o mundo d'o Cine dende primerías d'os anyos 1930 y con cuantos premios recibitos mientres a suya carrera cinematografica.

D'entre a suya filmografía como actriz, se puet destacar bellas d'as suyas interpretacions, en cintas como *[[Peter Ibbetson]]* (1935, Henry Hathaway), *[[The Gay Desperado]]* (1936, Rouben Mamoulian), *[[The Adventures of Sherlock Holmes (cinta)|The Adventures of Sherlock Holmes]]* (1939, Alfred L. Werker), *[[High Sierra (cinta)|High Sierra]]* (1941, Raoul Walsh), *[[The Hard Way (cinta de 1943)|The Hard Way]]* (1943, Vincent Sherman), *[[Deep Valley]]* (1947, Jean Negulesco), *[[On Dangerous Ground]]* (1952, Nicholas Ray), u *[[The Big Knife]]* (1955, Robert Aldrich).

## Vinclos externos

*  Ida Lupino en IMDb.
*  Ida Lupino en Allmovie.
*  Ida Lupino en Turner Classic Movies.
*  Ida Lupino en Find A Grave.
Alfredo Pirucha

**Alfredo Pirucha** ye un pintor y artista gallego naixito de Sanxenxo (Pontevedra) en 1982. Escomenzó a creyar a suya obra de traza casual en l'anyada de 2003 en o suyo lugar natal, ta dimpués tresladar-se enta Madrit, a on continó a producción artistica como a faceta prencipal d'a suya vida y prenió conciencia d'as posibilidaz d'a pintura como vehiclo d'espresión d'inquietuz, sentimientos, medranas y tot que ocupaba es suyos prexins y yera susceptible d'estar pintato. Dende alavez logró esposar en diferents puntos d'a cheografía peninsular como Soria, Madrit, Bizcaya, Pontevedra, Lugo, Braga u A Coruña. En l'actualidat vive en Santiago de Compostela, en Galicia.

A bulto y a la marguin d'as valoracions personals, a suya obra responde a una clara filosofía artistica basata en a no comercialización d'as suyas creyacions, considerando-las parti d'él mesmo, y en prebar d'amanar l'arte a traviés d'exposicions en salas de titularidat publica a os grupos socials que no gosan acudir-ie.

A nivel estetico podemos estallar a suya producción artistica en tres grupos prencipals. Cadagún d'éls s'esferencia d'os atros per o emplego de diferents suportes y recursos tecnicos. O primero sereba lo formato per bellas obras de colors bien raixosas, pintatas mas que mas con as mans y aduyato per obchectos como claus, atornulladors, rasquetas... sobre chicotas cartolinas satinatas. O segundo grupo ye formato per lienzos de dimensions meyas pintatos con as mans y pincels a on predominan os tons apastelatos y l'atraze en lapicero en determinando lo contorno d'as feguras. Y un zaguer grupo formato per *[[collage]]*s feitos a pur de fotocopias. Totas as suyas obras presentan temas cutianos con una fuerte carga d'humor absurdo en busca d'o riso compliz d'o publico.
George A. Romero

**George A. Romero** (nombre artistico de **George Andrew Romero**), naixito de Nueva York (Nueva York) o 4 de febrero de 1940 - 16 de julio de 2017, ye un director cinematografico, guionista, montador cinematografico y actor estausunidense, con cuantos premios recibitos mientres a suya carrera cinematografica.

D'entre a suya filmografía como director, se puet destacar cintas como *[[Night of the Living Dead (cinta de 1968)|Night of the Living Dead]]* (1968, con Duane Jones, Judith O'Dea, Karl Hardman, Marilyn Eastman, Keith Wayne, Judith Ridley y Kyra Schon), *[[The Crazies (cinta de 1973)|The Crazies]]* (1973, con Lane Carroll, Will MacMillan, Harold Wayne Jones, Richard Liberty y Lynn Lowry), *[[Day of the Dead (cinta de 1985)|Day of the Dead]]* (1985, con Lori Cardille, Terry Alexander, Joe Pilato, Jarlath Conroy, Anthony Dileo Jr., Richard Liberty y Sherman Howard), *[[Two Evil Eyes]]* (1990, con Adrienne Barbeau, E.G. Marshall, Harvey Keitel, Madeleine Potter, Martin Balsam y Barbara Bryne), *[[Land of the Dead]]* (2005, con Simon Baker, John Leguizamo, Dennis Hopper y Asia Argento), u *[[Survival of the Dead]]* (2009, con Alan van Sprang, Kenneth Welsh, Kathleen Munroe, Devon Bostick, Richard Fitzpatrick, Athena Karkanis, Stefano Collaciti, Joris Jarsky, Eric Woolfe, Julian Richings y Wayne Robson).

## Vinclos externos

*  George A. Romero en IMDb.
Salinas (Alicant)

:*Iste articlo ye sobre un municipio valenciano d'a provincia d'Alicant; ta atros usos, se veiga *'Salinas (desambigación)**''.


  	 
**Salinas*' (*Les Salines'' en catalán) ye un municipio de la provincia d'Alicant, situato en la comarca de l'Alto Vinalopón. La suya población ye de 1.549 habitants (2010), en una superficie de 61,7 km² y una densidat de población de 25,11 hab/km².

## Mugas
Lo suyo termin municipal muga con Villena, Xaix, Elda y Monóvar.

## Demografía
Hispania romana

**Hispania romana** ye una traza de referir-se a los territorios d'a Peninsula Iberica (Hispania) en o periodo que yera baixo dominación romana, periodo que encomenzó en l'anyo 218 aC (desembarco romano en Ampurias) y remató a principios d'o sieglo V cuan os visigodos (que controlaban o sud de Galia y Hispania), s'independizan de Roma. As diferents demarcacions romanas en territorio d'Hispania se convertioron en una entidat territorial unificata por primera vegata baixo Dioclecián, cuan se creyó a Diocesi d'Hispania.

En o periodo romano d'Hispania cambia a organización politica d'o territorio y a estructura social d'a población d'una traza irreversible. Os habitants nativos prenen a cultura, constumbres y luenga d'os conquiridors romanos, (que vienen acompanyatos d'un cierto numero de población itala), en un proceso conoixito como romanización y que tien como consequencia que a mayor part d'os habitants d'a peninsula dende ixe inte sigan pueblos latinos pa cutio.

A presencia de tropas romanas encomienza en l'anyo 218 aC mientres la Segunda Guerra Punica. Dimpués d'a victoria romana n'esta guerra los territorios presos a los cartachineses en Hispania quedan baixo control d'a Republica Romana pa cutio. A conquiesta romana d'Hispania continó en diferents campanyas y remató en ixas envueltas de César Augusto con as Guerras Cantabras quedando Hispania adhibita a l'Imperio Romano.

Dimpués d'a conquiesta romana d'Hispania, este país se convertió en una part fundamental de l'Imperio Romano, aportando recursos materials y humans, representando por muitos siglos una d'as parz mes estables d'o mundo romano y l'orichen de bels gubernants de l'Imperio, como Trachán y Teodosio I.

## Referencias
Torre de control

Se conoix con o nombre de **torre de control** a un edificio que gosa tener forma de torre, a on se troba a seu d'o centro de control aerio d'o trafico d'un aeropuerto (u tamién por analochía d'un puerto) y a on treballan os controladors de transito aerio (*ATC* en as suyas siglas en anglés). A suya función ye asinas a de regular tot o movimiento d'aeronaus en l'aeropuerto y en a zona baixo a suya churisdicción, incluyindo-ie o rodache en pistas, o despegue y l'aterrizache.

## Vinclos externos
Idioma franco-contés

L**'idioma franco-contés** (*frainc-comtou*) ye una luenga d'oïl charrata en o Franco Condau, en Sundgau y en part d'a Suiza Romanda (Cantón de Chura y Chura Bernés). Ye una luenga d'oïl con gran influencia chermanica que muga con l'arpitán.

## Mugas
As mugas d'o franco-contés con as atras "luengas d'oïl" y con l'arpitán son mugas con parlas de transición como en muitas luengas y dialectos latinos.

En a Suiza Romanda l'aria d'o Cantón de Berna constituye una zona de transición entre o franco-contés y l'arpitán.

En o Franco-Condau a muga entre l'arpitán churasián y o franco-contés churasián corresponde d'alto u baixo a la muga historica entre as a Bailía d'o Milieu y a Bailía d'Aval (organización territorial enantes de 1790). Carlo Tagliavini, que no parla d'un dialecto franco-contés, considera que os dialectos d'a part occidental d'o Franco Condau de Poligny a Vesoul son predominantment borgonyons y que mes a lo sud, en a redolata de Saint Claude se charra l'arpitán.

## Bibliografía
* Carlo Tagliavini *Origenes de las lenguas neolatinas* Fondo de Cultura Economica.
Valenciano alicantín

Lo **valenciano alacantín** ye un subdialecto de lo valenciano que se charra en lo País Valenciano, en concreto en las comarcas de lo Sud, de fueras de la Marina Baixa y la población de La Torre de les Maçanes, y a part de l'Alcoyán. Ye un subdialecto que presenta un alto grau de castellanismos y de vez, por contra, un alto grau d'arcaismos.

## Caracteristicas chenerals
* Como en lo meridional, l'articlo definiu plural, tanto masculín como femenín, se converte en *es* debant palabra encomenzada por consonant: *es bous* i *es vaques*; pero prene las formas *els*, *les* debant palabras encomenzadas por vocal: *els alacantins* y *les alacantines*.
* Los pronombres febles se mantienen plens.
* Absorción de la i  a lo grupo -ix-:  (*caixa*).
* Paso de lo diftongo  a :  (*bou*),  (*ou*),  (*pou*).
* La caita de la -d- intervocalica s'extiende a lo sufixo *[[sufixo -ut|-uda]]*: *grenyua* (*grenyuda*), *vençua* (*vençuda*). Arbitrariament pasa lo mesmo con atras palabras: *roa* (*roda*), *caria* (*cadira*), *poer* (*poder*). En lo Baixo Vinalopón cuasi tota -d- intervocalica ye elidida.
* La caita de la -s- intervocalica en palabras terminadas en *[[sufixo -eza|-esa]]*: *vellea* (*velleza*), *fortalea* (*fortaleza*), *altea* (*alteza*). Manimenos se considera normativo lo termin *Bellea* solament cuan se refiere a la reina de las fogueras d'Alacant.
* L'uso de l'adverbio deictico *aquí* ye muito estendillau en cuenta de lo valenciano cheneral *ací* pa lo 1r grau de distancia y existe lo demostrativo *astò* que ha substituito a lo cheneral y normativo *açò*.

## Se veiga tamién
* Dialectos de lo catalán.

## Bibliografía
* Atlas lingüistico valenciano.
Pseudonimo

Un **pseudonimo** (d'o griego *pseudos*, "falso", y *onoma*, "nombre") ye o nombre que se da chenericament a o "falso nombre" que s'emplega t'amagar o nombre propio cuan se considera que no ye convenient que sia conoixito publicament.

S'esferencia de raso d'a embotada en que ista no ye librement esleita por qui la porta, sino que li ye imposata por tercers; o pseudonimo ye esleito librement por qui l'emplega.

A existencia d'os pseudonimos ye prou antiga, y s'ha convertito en una practica que se fa a ormino en cuantos ambitos.

## En a literatura
Uno d'os ambitos mas antigos d'emplego d'un pseudonimo ye en o campo d'a Literatura, emplegando-se en cuantas luengas ta referir-se a ista traza de pseudonimo o galicismo de *[[nom de plume]]* (*nombre de pluma* en aragonés).

## En as artes escenicas y en o cine
A practica de fer servir un pseudonimo s'adoptó a o mundo d'o teatro, d'a on pasó enta o mundo d'o Cine. Ista traza de pseudonimo se diz *[[nombre artistico]]*.

## En a vida politica u belica
En situacions politicas u belicas de clandestinidat, tamién s'emplegan pseudonimos. recibindo en iste caso o nombre de *[[nombre de guerra]]* en cuantas luengas. Son prou conoixitos os pseudonimos de militants bolcheviques en zaguerías de l'Imperio Ruso y mientres a Revolución rusa, como Lenin, Stalin, Trotsky, u Molotov. Tamién s'emplegó muito en a Francia ocupata por os alemans mientres a Segunda Guerra Mundial, u en a Guerra d'o Francés por os guerrillers que luitaban contra l'Exercito francés. En Aragón s'emplegoron por os maquis en a suya luita contra o franquismo, como estió o caso d'o conoixito como *O mayestro d'Agüero*, Ángel Fuertes Vidosa, que yera naixito d'Agüero.

## En o mundo d'a delincuencia
En o mundo d'a delincuencia tamién se fan servir os pseudonimos, ditos en iste campo *[[alias]]*. Ye una conoixita practica d'a Mafia, pero tamién de cualsiquier traza de delincuents.

## En a informatica
En a informatica, mas que mas en a presencia publica d'os usuarios en o rete, tamién s'emplegan os pseudonimos, encara que en iste caso se gosa denominar-los a sobén con l'anglicismo de *[[nick]]*.

## Se veiga tamién
* Alias
* Embotada
* *[[Nick]]*
* *[[Nom de plume]]*
* Nombre artistico
* Nombre de guerra

## Referencias
Mierla (Xiloca)

:*Este articlo tracta sobre *'Mierla**, aldeya de la [[Comunidat de Daroca]] de l'actual termin de [[Uellos Negros]]. Pa atros usos de lo toponimo **Mierla**, veyer **Mierla (desambigación)**.''


**Mierla*' estió una [[aldeya]] medieval situata en lo [[termin municipal]] de [[Uellos Negros]].

== Cheografía ==
Yera situata en lo cabo este de lo [[termin municipal]] de [[Uellos Negros]] a man de la muga con los termins de [[Villafranca]] y de [[Mont-reyal (Teruel)|Mont-reyal]], on encara huei se troban los toponimos *Venta de Mierla* y *Dehesa de Mierla*.

== Historia ==
Mierla perteneixió a la [[Orden d'Alcalá de la Selva]]. Lo [[12 d'octubre]] de [[1375]] la orden vendió Mierla a [[Chuan Ferrández d'Heredia]] chunto con [[Alcalá de la Selva]]. En l'anyo [[1401]] lo gubernador d'Aragón y [[procurador]] de Chuan Ferrández d'Heredia [[Chil Roiz de Lihori]] vendió Mierla y las [[salera]]s de [[Ferrera de Uellos Negros]] a la [[Comunidat de Daroca]].

L'aldeya ya yera despoblata en lo sieglo XIV. Manimenos en 1930 la *Venta de Mierla* yera un nuclio habitato de Uellos Negros, como *casa de labor*.

== Bibliografía ==
* [[Mercedes Rubio]]: *Despoblados y pardinas medievales en la Comarca del Jiloca''. , ISSN 0214-1175, Nº. 41, 2013 , pp 11–38.
*Revista Teruel
92 aC

## Escaicimientos
### Aragón
### Atros países

## Naixencias
### Aragón
### Atros países

## Defuncions
### Aragón
### Atros países
Agres

**Agres** (*Agres* en catalán y oficialment; *Agres* en castellano) ye un municipio valenciano, situato en a comarca d'o condau, provincia d'Alicant y partiu chudicial d'Alcoi.

A suya población ye de 599 habitants (2010) en una superficie de 25,84&nbsp;km², con una densidat de población de 23,18&nbsp;hab/km².

## Cheografía
A localidat d'Agres se troba situata a 722 metros d'altaria sobre o livel d'a mar, a una distancia de 12,3&nbsp;km d'a ciudat de Cocentaina, a capital d'a suya comarca, de 78,2&nbsp;km d'a ciudat d'Alicant, a capital d'a suya provincia, y a 103&nbsp;km d'a ciudat de Valencia, a capital d'o País Valenciano.

### Mugas
O termin municipal d'Agres muga a o norte con Agullent, Benissoda y Albaida; a l'este con Muro y Cocentaina; a o sud con Alcoi; y a l'ueste con Alfafara y Bocairent.

## Demografía

## Administración
### Reparto de concellers




### Alcaldes

## Vinclos externos

* Pachina web oficial municipal d'Agres.
* Información d'Agres en a pachina web d'a Deputación Provincial d'Alicant.
Batalla d'o Jarama

A **batalla d'o Jarama** estió una batalla escaicita entre o 6 de febrero y o 27 de febrero de 1937 a o canto d'o río Jarama, en a comarca d'a localidat d'Arganda del Rey (Madrit, Espanya) mientres a Guerra Civil Espanyola, en o marco d'as batallas ta esfender a ciudat de Madrit.

En  batalla, que remató en situación d'empaz, luitoron d'una man as tropas de l'Exercito Popular Republicano y d'atra man as tropas d'os sublevatos contra a Segunda Republica Espanyola. Personalidaz destacatas en a batalla entre os republicanos estioron José Miaja, Sebastián Pozas Perea, Enrique Líster, Valentín González y Robert Merriman (iste zaguero un profesor universitario estausunidense d'as Brigadas Interncionals); personalidaz d'o bando d'os sublevatos estioron José Enrique Varela, Francisco García-Escámez, Carlos Asensio, Fernando Barrón Ortiz y Eduardo Sáenz de Buruaga.

Cal destacar a pertecipación en a batalla d'o Batallón Lincoln y atras unidaz britanicas y estausunidenses d'as Brigadas Internacionals, feito que motivó que se componese a canción *[[Jarama Valley]]* en a suya honor, una canción de Woody Guthrie que ha estato interpretata por cantaires como Pete Seeger.
Churros

Os **churros** son os habitants mayoritarios y autoctonos d'as comarcas churras. Tamién bi n'ha un numero no evaluato en as ciudaz y localidaz grans d'o litoral valenciano como Valencia y Castellón. Charran o churro, una variant d'o castellano con substrato aragonés y adstrato catalán. O suyo orichen historico se troba en repoblacions medievals con aragoneses que se facioron en as comarcas interiors d'o País Valenciano, y en especial en as localidaz d'a Diocesi de Segorb-Albarracín.
Bascos

Os **bascos** (en basco *euskaldunak*) son un grupo etnico que habita en a part occidental d'os Pireneus, semontanos y tierras planas d'arredol: País Basco, Navarra, Labort, Ultrapuertos y Sola. Charran una luenga aislata y propia, l'idioma basco y son tradicionalment catolicos. Ye posible que tiengan relación con os antigos bascons d'o norte d'a val d'Ebro, pero si que tienen una relación segura con os antigos aquitanos.

## Etnonimo
Os etnonimos con os que se clama a los bascos en bel idioma:
* *Euskaldunak* (en basco, que ye denominación tradicional ta denominar-sen, encara que hue se fa servir mas que mas ta os fablants d'o basco), *euskal herritarrak* (denominación ta os habitants d'o País Basco, charren u no o basco), en menor mida *euskotarrak*.
* *Basque people* (en anglés).
* *vascos* (castellano, asturiano y gallego).
* *basques* (en francés).
* *bascs* (en catalán).
* *Basken* (en alemán).
* *basgiaid* (en galés).
* *bhascach* (en irlandés).
* *basgach* (en gaelico escocés).
* *bascos* (en aragonés, en portugués).
* *baskere* (en noruego).
* *baschi* (en italiano).

## Luenga

A luenga basca ye un d'os elementos fundamentals en a definición d'a identidat basca. Manimenos bi ha bascos que no charran basco y tienen como luenga materna o francés u o castellano.

## Relichión
Os bascos actuals son mayoritariament catolicos. O catolicismo ha tenito influencia en o desarrollo de bel sector d'o nacionalismo basco. Os chesuitas educaban a las clases dirichents bascas en part d'o suyo territorio, encara que en Pamplona fuoron substituyius n'este paper por l'Opus Dei cuan en a dictadura franquista esta secta catolica prenió importancia.

En l'alta Edat Meya bi heba politeístas bascos conoixitos como *jentillak*, ("chentils", "pagans"), y que han deixato recuerdo en a mitolochía basca (que fa part d'a mitolochía pirenenca), on bi ha tamién personaches mitolochicos como as lainas en as que creyeban os zaguers politeístas bascos. O politeísmo basco presentaban sincretismo con a relichión romana, y por eixemplo as lainas tienen una denominación que se remonta a las lamias d'a mitolochía griega transmesa por os romanos.

En a baixa Edat Meya en as tierras bascas bi habió focos de bruixería, que como en atras zonas d'Europa representaban movimientos "contraculturals" contra l'orden que representaba a Ilesia Catolica u a sociedat patriarcal. Estió celebre o proceso inquisitorial contra a bruixería de Zugarramurdi.

## Referencias
Abdelaziz Bouteflika

**Abdelaziz Bouteflika** (عبد العزيز بوتفليقة en arabe y alfabeto arabe) ye un politico alcherián, naixito d'Oujda (Marruecos) o 2 de marzo de 1937 y muerto en Zeralda, Alcher, Alcheria o 17 de setiembre de 2021 fue un militar y politico alcherián d'orichen marroquín militant d'o *[[Front de Libération Nationale]]*. Fue President d'Alcheria dende o 27 d'abril de 1999 dica o 2 d'abril de 2019 cuan estió succediu per Abdelkader Bensalah.

## Vinclos externos
Noureddine Morceli

**Noureddine Morceli** (نور الدين مرسلي en arabe) (Ténès, Alcheria, 28 de febrero de 1970), ye un atleta alcherián actualment retirato. Estió o millor atleta d'a primera mitad d'a decada de 1990 en o medio fundo. Estió tres vegadas campión d'o mundo en a preba de 1.500 metros lisos en Tokio 1991, Stuttgart 1993 y Göteborg 1995 amás amás de campión olimpico en os Chuegos Olimpicos de Atlanta 1996.

Estió esleyito atleta de l'anyo 1994 seguntes a IAAF.

## Referencias

## Vinclos externos
*  Pachina web con información de Noureddine Morceli.
*  Perfil de Noureddine Morceli en pachina web d'a IAAF.
Hassiba Boulmerka

**Hassiba Boulmerka** naixida de Constantina, Alcheria o 10 de chulio de 1968 ye una atleta alcheriana, actualment retirada, que yera especializada en cursas de meyo fundo. Aconsiguió estar ganadora de muitos campionatos y cursas importants a livel internacional como estar campiona olimpica, d'o mundo y d'Africa cuantas vegadas.

La suya victoria mas important estió en a preba d'os 1.500 metros lisos en os Chuegos Olimpicos de Barcelona 1992. Tamién cal destacar a suya victoria en a mesma preba en os Campionatos Mundials d'Atletismo de Tokio 1991 que significó estar la primera a primera muller africana en estar campiona d'o mundo. Dimpués d'a suya victoria en o Campionato Mundial de Göteborg 1995, que yera a suya segunda victoria, estió premiada con o Premio Princesa d'Asturias d'os Esportes de 1995 por os suyos valors esportivos y humans.

Tenió o récord d'Africa de 1.500 metros lisos dica l'anyo 12014.

## Referencias

## Vinclos externos
*  Perfil de Hassiba Boulmerka en a pachina web oficial d'a IAAF.
Campo de concentración de Dachau

O **campo de concentración de Dachau** (en alemán *Konzentrationslager (KZ) Dachau*, pronunciau [ˈdaxaʊ]) estió lo primer campo de concentración nazi ubierto en Alemanya, situau en os terrenos d'una antiga fabrica de municions amán d'a villa medieval de Dachau, a 16&nbsp;km a o nord-ueste de Múnich, en o estau de Bavera, que se troba situau a lo sud d'Alemanya. Ubierto lo 22 de marzo de 1933, estió lo primer campo de concentración regular establiu por a coalición de gubierno d'o Partiu Nacional Socialista (Partiu Nazi) y o Partiu Nacional d'o Pueblo Alemán (disuelto lo 6 de chulio de 1933). Heinrich Himmler, alavez chefe d'a policía de Múnich, describió oficialment o campo como *"lo primer campo de concentración ta presoners politicos."*

## Referencias

## Vinclos externos
Armando Abadía Urieta

**Armando Abadía Urieta**, naixito de Sallent de Galligo (Alto Galligo) l'11 de chunio de 1924 y muerto en Barcelona (Barcelonés, Catalunya) o 7 de febrero de 1997, estió un politico aragonés.

Treballador d'a *[[Caja de Ahorros de Zaragoza, Aragón y Rioja]]*, fue nombrato en 1968 mientres o franquismo alcalde de Chaca, continando-ie dimpués d'as primeras eleccions municipals democraticas de 1979 y dica 1995, militando en o *[[Partido Popular]]*. Estió impulsor en Chaca de cuantas iniciativas relacionatas con o esporte, incluyindo-ie as succesivas candidaturas d'a ciudat ta os Chuegos Olimpicos d'hibierno.

## Vinclos externos
*  ''Armando Abadía Urieta'' en a *[[Gran Enciclopedia Aragonesa]]*.
Balones

**Balones** (*Balones* en catalán y oficialment; *Balones* en castellano) ye un municipio valenciano, situato en a comarca d'o condau, provincia d'Alicant y partiu chudicial d'Alcoi.

A suya población ye de 156 habitants (2010) en una superficie d'11,20&nbsp;km², con una densidat de población de 13,93&nbsp;hab/km².

## Cheografía
A localidat de Balones se troba situata a 660 metros d'altaria sobre o livel d'a mar, a una distancia d'11,7&nbsp;km d'a ciudat de Cocentaina, a capital d'a suya comarca, de 71,6&nbsp;km d'a ciudat d'Alicant, a capital d'a suya provincia, y a 111&nbsp;km d'a ciudat de Valencia, a capital d'o País Valenciano.

### Mugas
O termin municipal de Balones muga a o norte con Planes; a l'este con Benimassot y Cuatretondeta; a o sud con Cuatretondeta y Gorga; y a l'ueste con Gorga, Millena y Almudaina.

## Demografía

## Administración
### Reparto de concellers




### Alcaldes

## Vinclos externos
* Información de Balones en a pachina web d'a Deputación Provincial d'Alicant.

## Referencias
Batalla d'Eylau

A **batalla d'Eylau** estió una batalla escaicita o 7-8 de febrero de 1807 mientres as Guerras napoleonicas (Cuatrena Coalición) en a cual luitoron d'una man as tropas de l'Exercito francés d'o Primer Imperio Francés mandatas dreitament por Napoleón Bonaparte y d'atra man as tropas de l'Exercito ruso y de l'Exercito prusiano mandatas por Levin August von Bennigsen y Anton Wilhelm von L'Estocq. A batalla s'escaició en Preußisch Eylau (Prusia Oriental, Reino de Prusia, hue en Rusia) y remató con una victoria tactica francesa, en reblar as tropas rusas que albandonoron o campo de batalla.

## Vinclos externos
Hugo Sperrle

**Hugo Sperrle**, naixito de Ludwigsburg (Reino de Wurtemberg, hue en Baden-Wurtemberg en Alemanya) o 7 de febrero de 1885 y muerto en Múnich (Bavera, Alemanya) o 2 d'abril de 1953, estió un militar alemán, activo en l'Exercito alemán y dimpués en a *[[Luftwaffe (Wehrmacht)|Luftwaffe]]* en 1903-1944 y que plegó dica o ran de *[[Generalfeldmarschall]]*. Destacó por a suya participación en a Guerra Civil espanyola, a on mandaba a *[[Lechión Condor]]* (tenendo en o suyo Estato Mayor a Wolfram von Richthofen) y en a Segunda Guerra Mundial, a on mandaba a *[[Luftflotte 3]]*.

## Vinclos externos

*  Hugo Sperrle en *[[Lexicon der Wehrmacht]]*.





## Referencias
Monòver

**Monòver** (*Monóvar* en castellano) ye un municipio de la provincia d'Alicant, situato en la comarca de lo Vinalopón Meyo. La suya población ye de 12.928 habitants (2010), en una superficie de 152 km² y una densidat de población de 85,05 hab/km².
 
## Mugas
Lo suyo termin municipal muga con Salinas, con Elda, con Novelda, con La Romana, y con El Pinós.

## Historia
En l'anyo 1328 Alifonso IV dió la villa a Gonzalo García, qui yera lo suyo consellero. La familia de Gonzalo García yera la propietaria de la sinyoría dica que fue vendita a Pere Maça de Liçana en 1471. A fins de lo sieglo XVI pertanyeba a Fadrique de Portugal y Margarita de Borja, princesa de Mélito y duquesa de Pastrana. Dimpués la sinyoría pasó a lo ducau d'Íxar, que heba aglutinato lo de Pastrana.

## Demografía
Grace Kelly

**Gracia de Mónegue**, **princesa Gracia de Mónegue** u **Grace Kelly** (nombre artistico de **Grace Patricia Kelly**), naixida de Philadelphia (Pennsilvania, Estaus Unius) o 12 de noviembre de 1929 y muerta en Mónegue o 14 de setiembre de 1982, estió una actriz estausunidense, que se convertió en o 19 d'abril de 1956 Princesa consort de Mónegue por o suyo matrimonio con Rainiero III de Mónegue, estando a mai de Carolina de Mónegue, Alberto II de Mónegue y Estefanía de Mónegue. Activa en o cine estausunidense dende primerías d'os anyos 1950 dica lo suyo matrimonio, recibió cuantos premios mientres a suya carrera cinematografica.

D'entre a suya filmografía, se puet destacar bellos d'os suyos papels en cintas como *[[High Noon]]* (1952, Fred Zinnemann), *[[Mogambo]]* (1953, John Ford), *[[Dial M for Murder]]* (1954, Alfred Hitchcock), *[[Rear Window]]* (1954, Alfred Hitchcock), *[[The Country Girl (cinta de 1954)|The Country Girl]]* (1954, George Seaton), *[[The Bridges at Toko-Ri]]* (1954, Mark Robson), u *[[To Catch a Thief]]* (1955, Alfred Hitchcock).

## Premios
L'actriz Grace Kelly recibió un premio Oscar a la Millor Actriz en 1954 por a suya interpretación en a cinta *[[The Country Girl (cinta de 1954)|The Country Girl]]*, dirichida por George Seaton.

## Se veiga tamién
* Cintas interpretadas por Grace Kelly.

## Vinclos externos

*  Grace Kelly en Internet Movie Database.
*  Grace Kelly en Turner Classic Movies.
*  Grace Kelly en Find A Grave.
*  Grace Kelly en Internet Broadway Database.
Anna Magnani

**Anna Magnani**, naixida de Roma (Reino d'Italia, hue Italia) lo 7 de marzo de 1908 y muerta en Roma (Italia) lo 26 de setiembre de 1973, estió una destacada actriz italiana, activa en o cine italiano dende zaguerías d'os anyos 1920 y con cuantos premios recibius mientres a suya carrera cinematografica.

D'entre la suya filmografía, se puet destacar os suyos papels en cintas como *[[La cieca di Sorrento (cinta de 1934)|La cieca di Sorrento]]* (1934, Nunzio Malasomma), *[[Roma, città aperta]]* (1945, Roberto Rossellini), *[[Il bandito]]* (1946, Alberto Lattuada), *[[Bellissima]]* (1951, Luchino Visconti), *[[Le Carrosse d'or]]* (1953, Jean Renoir), *[[The Rose Tattoo (cinta)|The Rose Tattoo]]* (1955, Daniel Mann), *[[Wild Is the Wind]]* (1957, George Cukor), *[[The Fugitive Kind]]* (1959, Sidney Lumet), u *[[The Secret of Santa Vittoria]]* (1979, Stanley Kramer).

## Premios
L'actriz Anna Magnani recibió un premio Oscar a la Millor Actriz en 1955 por a suya interpretación en a cinta *[[The Rose Tattoo (cinta)|The Rose Tattoo]]*, dirichida por Daniel Mann.

## Se veiga tamién
* Cintas interpretadas por Anna Magnani.

## Vinclos externos
*  Anna Magnani en Internet Movie Database.
*  Anna Magnani en Find A Grave.
Joanne Woodward

**Joanne Woodward**, naixita de Thomasville (Cheorchia) o 27 de febrero de 1930, ye una actriz estausunidense, activa en o cine estausunidense dende meyatos d'os anyos 1950 y con cuantos premios recibitos mientres a suya carrera cinematografíca. Casada con l'actor Paul Newman en 1958, lo matrimonio continó dica la muerte d'o suyo mariu, estando asinas un d'os matrimonios mas estables d'o cine estausunidense.

D'entre a suya filmografía, cal destacar bellas cintas como *[[The Three Faces of Eve]]* (1957, Nunnally Johnson), *[[The Fugitive Kind]]* (1959, Sidney Lumet), *[[A New Kind of Love]]* (1963, Melville Shavelson), *[[Rachel, Rachel]]* (1968, Paul Newman), *[[The Effect of Gamma Rays on Man-in-the-Moon Marigolds]]* (1972, Paul Newman), *[[Summer Wishes, Winter Dreams]]* (1973, Gilbert Cates), *[[Sybil (cinta de 1976)|Sybil]]* (1976, Daniel Petrie), *[[Crisis at Central High]]* (1981, Lamont Johnson), u *[[Mr. & Mrs. Bridge]]* (1990, James Ivory).

## Premios
L'actriz Joanne Woodward recibió un premio Oscar a la Millor Actriz en 1957 por a suya interpretación en a cinta *[[The Three Faces of Eve]]*, dirichita por Nunnally Johnson.

## Vinclos externos

*  Joanne Woodward en IMDb.
*  Joanne Woodward en Allmovie.
Alexandre Ribot

**Alexandre Félix Joseph Ribot**, naixito de Saint-Omer (Paso de Calais, Norte-Paso de Calais, Francia) o 7 de febrero de 1842 y muerto en París (Isla de Francia) o 13 de chinero de 1923, estió un incheniero y politico francés, activo en a politica d'a Tercera Republica Francesa dende os anyos 1890 dica os anyos 1910, estando cuantas vegatas ministro y tamién Primer ministro en succesivos Gubiernos d'ixas envueltas. Estió tamién miembro d'o Consello d'Estato.

## Vinclos externos
Ana I de Rusia

:*Iste articlo ye sobre a *'zarina Ana II de Rusia**; ta atros usos, se veiga **Ana I**''.

**Ana I de Rusia''', naixita de Moscú o 7 de febrero de 1693 y muerta en Sant Petersburgo o 28 d'octubre de 1740, estió una Zarina de Rusia dende o 30 de chinero de 1730, cuan succedió a o suyo primo Pero II, dica a suya muerte. Perteneixeba a la dinastía Romanov, estando filla d'Iván V y de Praskovia Saltykova. Casó con Frederico III Guillén de Curlandia, duque de Curlandia, encara que no tenió fillos.

## Vinclos externos
Alcheria en os Chuegos Olimpicos

**[[Alcheria]] partecipa en os [[Chuegos Olimpicos]]** de verano dende l'anyo 1964, con a excepción d'o boicot a os Chuegos de 1980. A suya primera medalla estió en os Chuegos Olimpicos de 1984. O suyo Comité Olimpico nacional ye o Comité Olimpico d'Archelia.

En os Chuegos Olimpicos d'hibierno conta tres partecipacions con garra medallla ganada.

## Medallas

## Vinclos externos
*Alcheria en os Chuegos Olimpicos.
Hibierno demografico

**Hibierno demografico** ye a denominación que se fa servir en a ciencia d'a Demografía ta denominar o envellimiento d'a población, estando una denominación creyata por Michel Schooyans, catedratico emerito d'a Universidat Catolica de Leuven.

Se considera que una población dentra en *hibierno demografico* cuan a taxa de fecundidat ye inferior 2,1; ye decir, cuan a meya de naixencias ye inferior a 2,1 fillos por muller.
Simone Signoret

**Simone Signoret** (nombre artistico de **Simone Henriette Charlotte Kaminker**), naixita de Wiesbaden (Republica de Weimar, hue en Hesse, Alemanya) o 25 de marzo de 1921 y muerta en Autheuil-Authouillet (Eure, Francia) o 30 de setiembre de 1985, estió una actriz francesa, activa en o cine francés dende primerías d'os anyos 1940 y con cuantos premios recibitos mientres a suya carrera cinematografica.

D'entre a suya filmografía, se puet destacar-ne bellas cintas, como *[[Casque d'or]]* (1952, Jacques Becker), *[[Les Sorcières de Salem]]* (1957, Raymond Rouleau), *[[Room at the Top (cinta)|Room at the Top]]* (1959, Jack Clayton), *[[Ship of Fools (cinta)|Ship of Fools]]* (1965, Stanley Kramer), *[[The Deadly Affair]]* (1966, Sidney Lumet), *[[Games (cinta)|Games]]* (1967, Curtis Harrington), *[[Le Chat (cinta)|Le Chat]]* (1971, Pierre Granier-Deferre), *[[La vie debant soi]]* (1977, Moshé Mizrahi), u *[[L'étoile du nord (cinta)|L'étoile du nord]]* (1982, Pierre Granier-Deferre).

## Premios
L'actriz Simone Signoret recibió un premio Oscar a la Millor Actriz en 1959 por a suya interpretación en a cinta *[[Room at the Top (cinta)|Room at the Top]]*, dirichita por Jack Clayton.

## Vinclos externos
*  Simone Signoret en IMDb.
*  Simone Signoret en Allmovie.
*  Simone Signoret en Find A Grave.
Elizabeth Bishop

**Elizabeth Bishop**, naixita de Worcester (Massachusetts) o 8 de febrero de 1911 y muerta en Boston (Massachusetts, Estaus Unius) o 6 d'octubre de 1979, estió una poetesa estausunidense d'o Modernismo, con cuantos premios recibitos mientres a suya carrera literaria y que ye considerata como uno d'os poetas estausunidenses mas importants d'o sieglo XX. Reconoixita lesbiana, estió 15 anyadas parella lesbiana de l'arquitecto brasilera Lota de Macedo Soares, dica o suicidio d'ista zaguera.
Fernando Aguerri Martínez

**Fernando Aguerri Martínez**, naixito de Tarazona (Tarazona y Moncayo) o 8 de febrero de 1954, ye un arquitecto aragonés, con cuantos premios recibitos mientres a suya carrera profesional.

Licenciato en Arquitectura por a Universidat Politecnica de Catalunya en 1982, estió president d'o Colechio d'Arquitectos d'Aragón. Entre os suyos premios, cal destacar o "Fernando García Mercadal" d'o Colechio d'Arquitectos d'Aragón en 1989, por a suya rehabilitación en o Palacio Argensola de Zaragoza.
Jacques Cassini

**Jacques Cassini**, naixito de París (Reino de Francia) o 8 de febrero de 1677 y muerto en Thury-sous-Clermont (Reino de Francia) o 16 d'abril de 1756, estió un astronomo francés, fillo de Giovanni Domenico Cassini, Formato con o suyo pai en l'Observatorio de París, continó os suyos estudios en l'Academia de Ciencias de Francia, continando dimpués una carrera administrativa en o suyo país de conchunto con os suyos treballos astronomicos. Estió pai de César-François Cassini, qui continó con a tradición familiar astronomica y en qui Jacques delegó os suyos cargos cientificos.

## Obras
* 1720: *De la grandeur et de la figure de la terre*.
* 1738: *Méthode de determiner si la terre est sphérique ou non*.
* 1740: *Éléments d'astronomie*.
* 1740: *Tables astronomiques du Soleil, de la Lune, des Planètes, Des Étoiles Fixes Et Des Satellites De Jupiter Et De Saturne*.
* *Traité de la Comète qui a paru en décembre 1743 & en janvier, février & mars 1744* con Jean Philippe de Chéseaux.
* 1756: *Addition aux Tables astronomiques*.
Antonio Cánovas del Castillo

**Antonio Cánovas del Castillo**, naixito de Malaga (Andalucía) o 8 de febrero de 1828 y muerto por asasinato en Arrasate, País Basco) o 8 d'agosto de 1897, estió un historiador y diplomatico espanyol, encara que destacó en estar mientres o zaguer cuarto d'o sieglo XIX President d'o Consello de Ministros d'Espanya, en alternancia con Práxedes Mateo Sagasta. D'antis mas, temién heba ocupato bellos ministerios mientres o reinato d'Isabel II d'Espanya.

## Vinclos externos
King Vidor

**King Vidor** (**King Wallis Vidor**), naixiu de Galveston (Texas) l'8 de febrero de 1894 y muerto en Paso Robles (California) l'1 de noviembre de 1982, estió un director cinematografico, guionista y productor cinematografico estausunidense, activo en o cine estausunidense dende primerías d'os anyos 1910, con cuantos premios recibius mientres a suya carrera cinematografica.

D'entre la suya filmografía, se puet destacar bellas cintas como *[[The Big Parade]]* (1925, con John Gilbert, Renée Adorée, Hobart Bosworth y Claire McDowell), *[[The Crowd]]* (1928, con James Murray, Eleanor Boardman), *[[Hallelujah! (cinta de 1929)|Hallelujah!]]* (1929, con Daniel L. Haynes, Nina Mae McKinney, William E. Fountaine, Harry Gray y Fannie Belle de Knight), *[[The Champ (cinta de 1931)|The Champ]]* (1931, con Wallace Beery, Jackie Cooper, Irene Rich y Roscoe Ates), *[[The Wedding Night]]* (1935, con Gary Cooper, Anna Sten, Ralph Bellamy y Helen Vinson), *[[Stella Dallas (cinta de 1937)|Stella Dallas]]* (1937, con Barbara Stanwyck, John Boles, Anne Shirley y Barbara O'Neil), *[[The Citadel (cinta)|The Citadel]]* (1938, con Robert Donat, Rosalind Russell, Ralph Richardson y Rex Harrison), *[[Northwest Passage (cinta)|Northwest Passage]]* (Spencer Tracy, Robert Young, Walter Brennan y Ruth Hussey), *[[Duel in the Sun (cinta)|Duel in the Sun]]* (1946, con Jennifer Jones, Joseph Cotten, Gregory Peck, Lionel Barrymore, Herbert Marshall, Lillian Gish y Walter Huston), *[[Beyond the Forest]]* (1949, con Bette Davis, Joseph Cotten y David Brian), *[[Man Without a Star]]* (1955, con Kirk Douglas, Jeanne Crain, Claire Trevor y William Campbell), *[[War and Peace (cinta de 1956)|War and Peace]]* (1956, con Audrey Hepburn, Henry Fonda, Mel Ferrer y Vittorio Gassman) u *[[Solomon and Sheba]]* (1959, con Yul Brynner, Gina Lollobrigida, George Sanders y Marisa Pavan).

## Se veiga tamién
* Cintas dirichidas por King Vidor.

## Vinclos externos

*  King Vidor en Internet Movie Database.
*  King Vidor en Find A Grave.
Sortu

**Sortu** (*Creyar* en basco) ye un partiu politico d'ideolochía nacionalista basca fundato en febrero de 2011 y que tien como ambito d'actuación o País Basco y Navarra.

## Historia
O 8 de febrero de 2011 se presenta o partiu en sociedat con una rueda de prensa en castellano y en basco en o Palacio Euskalduna d'a ciudat de Bilbau. En dita rueda de prensa se presentoron os prencipios y estatutos d'o partiu a on que se reflecta o refuse d'o partiu por toda a violencia, mesmo a violencia d'ETA, y o suyo compromís con as vías exclusivament politicas y democraticas ta conseguir os suyos obchectivos. Se define también l'ambito d'actuación d'a formación como *[[Hegoalde]]*, ye decir o País Basco y Navarra.

Asinas, Sortu se define como "*un partiu independentista que pretende, dende vías exclusivamente politicas y democraticas, enantar enta a constitución d'un Estato basco en o marco d'a UE*", "*encauzar a confianza d'o espacio politico d'a izquierda abertzale*", y contribuir a "*alianzas politicas y socials que sitúen o soberanismo y o independentismo en o carril prencipal d'a sociedat basca*".

## Referencias
Sophia Loren

**Sophia Loren** (nombre artistico de **Sofia Villani Scicolone**), naixida de Roma (Reino d'Italia) o 20 de setiembre de 1934, ye una actriz italiana, activa en o cine italiano y dimpués internacional dende primerías d'os anyos 1950; mientres a suya carrera cinematogrfica ha recibiu cuantos premios.

D'entre a suya filmografía, se puet mencionar bellas d'as suyas interpretacions, en cintas como *[[Due notti con Cleopatra]]* (1953, Mario Mattoli), *[[Attila (cinta de 1954)|Attila]]* (1954, Pietro Francisci), *[[La fortuna di essere donna]]* (1956, Alessandro Blasetti), *[[The Black Orchid (cinta de 1958)|The Black Orchid]]* (1958, Martin Ritt), *[[It Started in Naples]]* (1960, Melville Shavelson), *[[La ciociara]]* (1960, Vittorio De Sica), *[[Ieri, oggi, domani]]* (1963, Vittorio de Sica), *[[Matrimonio all'italiana]]* (1964, Vittorio De Sica), *[[A Countess from Hong Kong]]* (1967, Charlie Chaplin), *[[I Girasoli (cinta)|I Girasoli]]* (1970, Vittorio De Sica), *[[Una giornata particolare]]* (1977, Ettore Scola), *[[Prêt-à-Porter (cinta)|Prêt-à-Porter]]* (1994, Robert Altman), u *[[Nine (cinta)|Nine]]* (2009, Rob Marshall).

## Filmografía
### Actriz

## Premios
L'actriz Sophia Loren recibió en 1961 un premio Oscar a la Millor Actriz por a suya interpretación en a cinta *[[La ciociara]]*, dirichida por Vittorio De Sica.

## Referencias

## Se veiga tamién
* Cintas interpretadas por Sophia Loren.

## Vinclos externos

*  Sophia Loren en Internet Movie Database.
*  Sophia Loren en Turner Classic Movies.
Anne Bancroft

**Anne Bancroft** (nombre artistico d**'Anna Maria Louisa Italiano**), naixida de Nueva York (Nueva York) o 17 de setiembre de 1931 y muerta en ixa mesma ciudat o 6 de chunio de 2005, estió una actriz estausunidense, activa en o cine estausunidense dende primerías d'os anyos 1950 y con cuantos premios recibius mientres a suya carrera artistica.

D'entre a suya filmografía, se puet destacar bel unas d'as suyas cintas, como *[[Demetrius and the Gladiators]]* (1954, Delmer Daves), *[[The Miracle Worker (cinta de 1962)|The Miracle Worker]]* (1962, Arthur Penn), *[[The Pumpkin Eater]]* (1964, Jack Clayton), *[[The Graduate]]* (1967, Mike Nichols), *[[Young Winston]]* (1972, Richard Attenborough), *[[The Prisoner of Second Avenue]]* (1975, Melvin Frank), *[[The Turning Point (cinta de 1977)|The Turning Point]]* (1977, Herbert Ross), *[[To Be or Not to Be (cinta de 1983)|To Be or Not to Be]]* (1983, Alan Johnson), *[[Agnes of God (cinta)|Agnes of God]]* (1985, Norman Jewison), *[[84 Charing Cross Road (cinta)|84 Charing Cross Road]]* (1987, David Hugh Jones), u *[[G.I. Jane]]* (1997, Ridley Scott).

## Premios
L'actriz Anne Bancroft recibió en 1962 un premio Oscar a la Millor Actriz por o suyo papel en a cinta *[[The Miracle Worker (cinta de 1962)|The Miracle Worker]]*, dirichida por Arthur Penn.

## Se veiga tamién
* Cintas interpretadas por Anne Bancroft.

## Vinclos externos

*  Anne Bancroft en Internet Movie Database.
*  Anne Bancroft en Internet Broadway Database.
*  Anne Bancroft en Allmovie.
*  Anne Bancroft en Turner Classic Movies.
*  Anne Bancroft en Find A Grave.
Mike Portnoy

**Michael Stephen "Mike" Portnoy** (naixito de Long Beach, Nueva York o 20 d'abril de 1967) ye un batería estausunidense conoixito por estar o batería, y co-fundador d'o grupo de metal progresivo Dream Theater. Famoso por a suya habilidat tecnica, Portnoy ha ganato 23 vegatas o prestichioso premio d'a revista Modern Drummer. Amás ha estau co-productor d'os seis zaguers discos de Dream Theater chunto a o guitarrista John Petrucci, prencipiando con *[[Metropolis Pt. 2: Scenes from a Memory]]*. Dende o disco *[[A Change of Seasons]]*, Portnoy escribió una important cantidat d'as parolas d'as cancions de Dream Theater. Estió a segunda persona mas choven (dimpués de Neil Peart) en dentrar en o salón d'a fama de *Modern Drummer's* (con 37 anyos d'edat).

O 8 de setiembre de 2010, Portnoy anunció que deixaba Dream Theater. O batería citó as diferencias d'intreses como a razón ta a suya salita d'o grupo.

En l'anyo 2010 s'une a Avenged Sevenfold ta gravar con éls o suyo nuevo disco, "Nightmare", a on que reemplazó a o difunto batería, Jimmy "The Rev" Sullivan.

O 3 de febrero de 2011, Portnoy anunció que yera prencipiando un nuevo prochecto musical con o cantaire de Symphony X, Russell Allen.

## Referencias
Rafael Anglés

**Rafael Anglés Herrero**, naixito de Ráfals (Matarranya, Aragón) en 1730 y muerto en Valencia (comarca de Valencia, País Valenciano) o 9 de febrero de 1816, estió un compositor y musico (organista) aragonés. En primeras estió mayestro de capiella en a Ilesia de Santa María la Mayor d'Alcanyiz (dica 1762) cuan se convertió en organista d'a Seu de Santa María de Valencia. En a suya faceta de compositor, as obras que se'n conservan son nomás que ta organo, estando en parte ineditas.

## Se veiga tamién
* Lista de mayestros de capiella d'a ilesia de Santa María la Mayor d'Alcanyiz.

## Vinclos externos
*  ''Rafael Anglés Herrero'' en a *[[Gran Enciclopedia Aragonesa]]*.
Tractau de Lunéville

Se conoix con o nombre de **tractau de Lunéville** u **paz de Lunéville** a un tractau internacional sinyau o 9 de febrero de 1801 en a localidat de Lunéville (Meurthe y Mosela, Francia) entre os representants d'a Primera Republica Francesa y os representants d'o Sacro Imperio Romano Chermanico, en o marco d'as Guerras revolucionarias francesas, rematando-se asinas a dita *[[Segunda Coalición]]* y deixando a o Reino Uniu como o solo país en luitas contra os revolucionarios franceses dimpués d'as greus redotas d'os imperials en as batallas de Marengo y Hohenlinden.

Sinyoron o tractau Chusé Bonaparte, en representación d'a Republica Francesa, y Johann Ludwig von Cobenzl en representación de l'Imperio.

Seguntes as clausulas d'o tractau, os imperials habrían de cumplir con o tractau de Campo Formio de 1797, amás de perder bels territorios y posicions de preeminencia en Alemanya. Antiparte, Francia enamplaba as suyas mugas enta l'este a costa d'o Sacro Imperio, plegando dica o canto d'o río Rin, encara que renunciaba a fer reclamacions en a marguin dreita d'o Rin. Tamién se fixoron as mugas en bels territorios italianos, estando adhibius a Francia bels territorios, incluyindo-ie o Gran Ducau de Toscana. Tamién s'alcordaba respectar a independencia d'estaus satelites de Francia, como a Republica Batava, a Republica Cisalpina, a Republica Helvetica y a Republica Ligur. En compensanción, Austria s'anexionaba o bispato de Trento y o bispato de Brixen.
Epiro

**Epiro** ye una rechión d'a peninsula Balcanica que corresponde a un territorio montanyoso que bi ha en a versant occidental d'a cordelera d'o Pindo y una serie de montanyas que pueden plegar a los 2.000 m y que se troban deseparadas por depresions. A badía de Vlorë ye lo suyo cabo septentrional, o golfo d'Arta lo suyo cabo meridional y i ye la principal zona de tierra plana, continada por a marina.

Actualment ye dividida entre Grecia y Albania. A suya población la forman os griegos, os albaneses y os arrumans.

Dimpués d'a Cuatrena Cruzada en Epiro se formó un estau griego succesor de l'Imperio Bizantín dito Despotau d'Epiro u Despotau de l'Arta.

## Vinclos externos